คุณประโยชน์ของช็อกโกแลตที่มีต่อร่างกาย
หลายคนอาจจะกลัวการกินช็อกโกแลต เนื่องจากอาหารรสหวานจำพวกนี้จะทำให้น้ำหนักขึ้นและไม่ดีต่อสุขภาพ ซึ่งนั่นหมายความว่ากินจนเกินความพอดี เพราะจริงๆ แล้วช็อกโกแลตนั้นคุณประโยชน์พอสมควร เพียงแต่ต้องรู้ว่ากินเท่าใดถึงจะดีต่อสุขภาพ และไม่รู้สึกผิดเมื่อต้องกินของหวานชนิดนี้ มีการศึกษาของนักวิจัยก่อนหน้านี้เผยถึงประโยชน์ของช็อกโกแลตว่าช่วยลดความดันโลหิต ทำให้ลดความเสี่ยงเป็นโรคหลอดเลือดสมองตามมา,แต่คำถามยอดฮิตก็คือช็อกโกแลตแบบไหนที่ควรกิน คำตอบที่พบบ่อยคือดาร์ก ช็อกโกแลต (dark chocolate) เนื่องจากช็อกโกแลตชนิดนี้เต็มไปด้วยสารต้านอนุมูลอิสระและแร่ธาตุที่ดีส่วนช็อกโกแลตนมที่มีทั้งน้ำตาลและไขมัน ก็ใช่ว่าจะกินไม่ได้เลย เพียงแต่มีสารต้านอนุมูลอิสระและสารฟลาโวนอยด์ (flavonoids) ซึ่งเป็นสารพฤกษเคมีที่มีคุณสมบัติต้านอนุมูลอิสระน้อยกว่าดาร์ก ช็อกโกแลตประมาณ 2-4 เท่า ทว่าสิ่งที่ควรคำนึงมากที่สุดก็คือปริมาณโกโก้แท้ที่อยู่ในช็อกโกแลต ซึ่งดีที่สุดคือ 70-85%,ประโยชน์ที่ได้จากดาร์ก ช็อกโกแลตก็ออกจะน่าทึ่ง เพราะสารฟลาโวนอยด์จะช่วยเพิ่มความชุ่มชื่นให้กับผิวและเพิ่มการไหลเวียนของเลือดสู่ผิว ปกป้องผิวจากแสงแดด ส่วนแร่ธาตุก็ครบถ้วนทั้งธาตุเหล็ก ธาตุสังกะสีที่กระตุ้นภูมิคุ้มกัน ธาตุโปแตสเซียมช่วยปรับความดันโลหิต และสารเฟนิลเอธิลลามีน (Phenylethylamine) ทำให้อารมณ์ดีผ่อนคลาย ที่สำคัญคือช่วยรักษาหลอดเลือดแดงให้ยืดหยุ่น ป้องกันไม่ให้เซลล์เม็ดเลือดขาวเกาะติดกับผนัง อย่างไรก็ตาม ต้องกินในปริมาณที่เหมาะสม.
จริงๆแล้วช็อกโกแลตนั้นคุณประโยชน์พอสมควร เพียงแต่ต้องรู้ว่ากินเท่าใดถึงจะดีต่อสุขภาพ และไม่รู้สึกผิดเมื่อต้องกินของหวานชนิดนี้
ช็อกโกแลต,ประโยชน์ของช็อกโกแลต,ดาร์ก ช็อกโกแลต,ชื่นชีวิต,สารต้านอนุมูลอิสระ